Ornitoložke bilježke s juga.“ 
Napisao: 
kraljević Rudolfo. 
Svibanj 1886. 
Nekoliko nedjelja, probavljenih na jugu na obalah Dalmacije 
i Istre, kao i na izletih u Hercegovinu, dadoše mi prigodu, te sam 
ovdje ondje mogao učiniti ornitoložkih opažanja, pa pošto nešto 
toga ne bi moglo biti bez svake zanimljivosti, primih se, da bi- 
lježke o tom u obliku sastavka poredam. 
Strukovnjaka će se dašto mnoga manjkava mjesta i neosno- 
vana opažanja nemilo taknuti, no to ima izpriku svoju u načinu 
putovanja i u značaju krajeva, što sam ih obišao. 
Sa žurno plovećega parobroda ili sa kola na postarskoj 
cesti ne dadu se tako lako činiti ornitoložka opažanja pa i ondje, 
gdje sam prigodu imao, da pješice uz putove zadjem, stavljaju 
izpitacu zaprjeke neprohodno, trnovito i vazda zeleno Sikarje, 
k tomu ona silesija hrapava i gladka kamenja, pa uz to i plaš- 
ljivost ptica; jer malene pjevice, koje po naših ovdješnjih šumah 
i vrtovih puštaju, da im se čovjek posve pouzdano približi, bježe 
na jugu sa zabrinutom žurbom u najgušća skrovišta, što osobito 
vrlo otežčava točno motrenje mnogih grmuša (silvija). 
* Kad je N. V. kraljević Rudolfo lani boravio na divnom našem otoku 
Lokrumu, nije ni ondje propustio, a da se ne bi bavio motrenjem ptičjega svieta. 
Taj je članak priobćen u bečkom ornitoložkom časopisu (Ornitologische No- 
tizen aus dem Süden. Mittheilungen des ornithologischen Vereines in Wien, 
1886, S. 145—150), a onda na novo u knjizi, gdje je sakupljeno sve, što je do- 
sele N. V. stampom objelodanila (Jagden und Beobachtungen, von Kronprinz 
Erzherzog Rudolf, Wien 1887, S. 672—689). Posto je to prvi prilog 
k poznavanju dubrovačke ornitoložke faune, to sam držao za shodno, da ure- 
simo i. ovogodišnji „Glasnik“ ovakovim prilogom. Gosp A. W. Künast, c. kr. 
dvorski i komorski knjižar N. V., kao nakladnik spomenutoga djela N. V., vrlo 
‚je rado dozvolio uredniku , Glasnika“ prievod za nas veoma znamenitoga pri- 
loga, a gosp. ravnatelj lenjat Bartulić spremno se je odazvao molbi uredničtva, 
lativši se posla, na čem mu budi iskrena hvala. Uredničtvo. 
5 * 
